Llant kra uɣalent d tiḥbibin-is yettsewwiq s laẓ-nsen, d lḥif d yirgazen-sent yunagen.Maca ilmeẓyen am Uḥdim, d Burru, Acawrar, Merjuju ɛelmen s txidas-is ; aladɣa tadyant n Mm-llda zgan fella-s s ttaɛya , Msekwer qaqqaḥ yebna lǧameɛ deg yisedaren iwakken ad yesfḍ leɛyub-is wa ad yessali ccan-is aserem-is ad yuɣal d adeg n ddin. Zrin wussan Iseddren uɣalen taxelwit n yilmezyen dinna i nɣan Merjuju. Ahat d Uḥdim it-yenɣan imi textar-it Lili netta tugit.